stanford-oval/wikipedia huggingface dataset:
פריזבי
אולטימייט פריזבי

אולטימייט או אולטימייט פריזבי, הוא משחק ספורטיבי ותחרותי, ללא מגע בין שחקנים, ובו משתמשים בפריזבי במקום בכדור. המשחק מתנהל על מגרש דשא או חול ים בגודל דומה למגרש כדורגל, בו שני שטחי הבקעה הסמוכים לצלעותיו הצרות, בדומה למגרש פוטבול. מטרת כל צד במשחק היא להעביר את הפריזבי אל שטח ההבקעה של הקבוצה היריבה.
אולטימייט פריזבי משלב את האלמנטים הטובים ביותר מענפים כגון כדורגל, כדורסל ופוטבול אמריקאי לספורט אחד אלגנטי, תובעני ופשוט אך מרתק. כדי להתחרות ברמות הגבוהות, משחקן אולטימייט נדרשת רמה של סיבולת, מהירות וזריזות.
ראו גם

זריקת דיסקוס
דיסק גולף
פריזבי לכלבים
הערות שוליים

↑  קובי אזולאי, "גליליאו צעיר", פריזבי: איך הומצאה הצלחת המעופפת?, באתר ynet, 18 באוגוסט 2010
↑  "8 Common Words That Are Still Trademarked". Merriam-Webster (באנגלית). נבדק ב-2022-06-24.
↑  V. R. Morrison, The Physics of Frisbees, Physics Department, Mount Allison University, Sackville, NB Canada E4L 1E6, 2005
1 2  אולטימייט, באתר IFDA
| --- | --- |
בקרת זהויות :  NLI: 987007538568505171  GND: 4121295-2  LCCN: sh85049591  NDL: 00576751
פרינס אוף ויילס (כדורגל)

מועדון הכדורגל פרינס אוף ויילס (באנגלית: Prince of Wales F.C.) היה מועדון כדורגל ששיחק בליגת העל בגיברלטר. לזכותו של המועדון 19 אליפויות וגביע אחד, בזמן התקיימותו של המועדון שהוקם ב-1892 והתפרק ב-1953.
היסטוריה

הכדורגל טריטוריה הבריטית גיברלטר הקטנה החל למעשה מחיילי הצבא הבריטי ששהו באזור, והחלו לשחק והקימו מועדוני כדורגל. מועדון כדורגל זה הוקם בשנת 1892 על ידי אזרחים גיברלטרים והיה אחד המועדונים הראשוניים שקמו על ידי אזרחים ולא על ידי החיילים שהביאו איתם את המשחק ממולדתם. 2 מועדונים גיברלטרים הוקמו שנה לאחר מכן ב-1893, "מועדון הכדורגל גיברלטר" (F.C. Gibraltar) ומועדון הכדורגל ג'ובילי (F.C. Jubilee), ולאחר שהעניין והפופולריות של משחק הכדורגל הפך לגדולה בקרב תושבי המדינה, הוקמה התאחדות הכדורגל גיברלטרית ב-1895, שהקימה את "גביע הסוחרים" שהיה למעשה התחרות הארצית הראשונה בגיברלטר, ומועדון הכדורגל פרינס אוף ויילס לקח ארבעה גביעים כאלו עד 1907, אז הוקמה תחרות הליגה הארצית של גיברלטר במקום גביע הסוחרים, וגם בה זכתה הקבוצה ב-1908/1909. לאחר מכן החל מ-1909 הוקמה הליגה הראשונה בכדורגל בגיברלטר, ופרינס אוף ויילס זכתה בה לראשונה ב-1913/1914. לאחר מכן החל מ-1916 ועד ל-1931 זכתה הקבוצה להצלחה מסחררת בתחרות הליגה ומתוך 15 תחרויות הליגה בשנים אלו לקחה עשרה אליפויות נוספות והייתה הקבוצה הבולטת ביותר במדינה. בסוף שנות ה-30 זכתה הקבוצה בעוד צמד אליפויות אך בעשור שלאחר מכן דעכה והצליחה לזכות רק בגביע המקומי בעונת 1948/1949. בעונת 1952/1953 לקחה הקבוצה את תואר האליפות ה-19 והאחרון שלה ובסיום שנה זו התפרקה ונעלמה ממפת הכדורגל הגיברלטרי. אולם שיא האליפויות שלה החזיק מספר שנים רב עד לשנת 2014, אז לינקולן רד אימפס שברה אותו וזכתה באליפות ה-20 שלה.
תארים

אליפות גיברלטר: (19)
1900/1901, 1902/1903, 1903/1904, 1905/1906, 1908/1909, 1913/1914, 1916/1917, 1918/1919, 1920/1921, 1921/1922, 1922/1923, 1924/1925, 1925/1926, 1926/1927, 1927/1928, 1930/1931, 1938/1939, 1939/1940, 1952/1953
הגביע של גיברלטר: (1)
1948/1949
פריץ בוש

| --- | --- |

 לידה:  13 במרץ 1890 זיגן, הרפובליקה הפדרלית של גרמניה 
 פטירה:  14 בספטמבר 1951 (בגיל 61) לונדון, הממלכה המאוחדת 
 מוקד פעילות:  גרמניה 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  פסנתר 
 צאצאים:  האנס בוש 
 nm0123976/ פרופיל ב-IMDb
 
פריץ בוש (בגרמנית: Fritz Busch;‏ 13 במרץ 1890 – 14 בספטמבר 1951) היה מנצח גרמני.
ביוגרפיה

פריץ בוש נולד בזיגן שבחבל וסטפאליה, מערב גרמניה. הוא כיהן כמנצח בבתי האופרה באאכן, שטוטגרט ודרזדן. בשנת 1933 פוטר ממשרתו בדרזדן בגלל התנגדותו לממשלה בראשות המפלגה הנאצית, שעלתה לשלטון בגרמניה. הוא עבר לעבוד בדרום אמריקה ובסקנדינביה לפני שהתמנה למנהל המוזיקלי של פסטיבל הקיץ בגליינדבורן, אנגליה. הוא נשאר בגלינדבורן עד פרוץ מלחמת העולם השנייה. מכאן ואילך התמקד בעבודה בדרום אמריקה ובמטרופוליטן אופרה בניו יורק.
פריץ בוש מת בלונדון. הוא היה אחיו של הכנר אדולף בוש.
פריץ ברכט

| --- | --- |

פריץ ברכט, 1938
 לידה:  18 בינואר 1899 לאגה, הרפובליקה הפדרלית של גרמניה 
 התאבד:  9 במאי 1945 (בגיל 46) קודובה–זדרוי, רפובליקת פולין 
 מדינה:  גרמניה 
 פעולות ומבצעים
 מלחמת העולם הראשונה 
 
פריץ ברכט (בגרמנית: Fritz Bracht; נולד ב-18 בינואר 1899 - 9 במאי 1945) היה קצין אס אה נאצי, ראש סניף המפלגה הנאצית בשלזיה תחתית וכיהן למעשה כמושל שלזיה תחתית משנת 1941 עד להתאבדותו בשנת 1945.
חייו

ברכט נולד בהיידן, סמוך לדטמולד, גרמניה. לאחר השלמת לימודיו כגנן הוא התגייס לשירות צבאי בשנת 1917 והוצב בחזית עד לסוף מלחמת העולם הראשונה משנשבה בידי הצבא הבריטי ושוחרר בשנת 1919.
ב-1 באפריל 1927 הוא התפקד למפלגה הנאצית ומונה לראש סניף המפלגה במחוז סורלנד בנובמבר 1928. הוא החזיק בתפקידו דומה גם באלטנה במרץ 1931.
בשנת 1935 התמנה לממלא מקום ראש סניף המפלגה בשלזיה תחתית ולאחר שראש הסניף הקודם, יוזף ואגנר, הודח בנובמבר 1941, ברכט מונה להחליפו . כאשר שלזיה פוצלה לשלזיה תחתית ושלזיה עילית ברכט מונה למושל הראשונה.
מפברואר 1941 הוא היה למושל הכל-יכול של שלזיה תחתית ובנובמבר 1942 הוא מונה לתפקיד קומיסר ההגנה של הרייך במחוז שלזיה תחתית.
בשנת 1944 הוא קודם לדרגת אס אה אוברגרופנפיהרר ובתחום אחריותו היה גם מחנה ההשמדה אושוויץ. לאחר כניעת גרמניה הנאצית, ברכט ורעייתו התאבדו בבאד קודובה, פולין, בנטילת גלולות ציאניד.
פרנסיס ויליאם אסטון

| --- | --- |

 לידה:  1 בספטמבר 1877 הרבורן, הממלכה המאוחדת 
 פטירה:  20 בנובמבר 1945 (בגיל 68) קיימברידג', הממלכה המאוחדת 
 ענף מדעי:  כימיה, פיזיקה
 מקום מגורים:  אנגליה
 מקום לימודים:  אוניברסיטת ברמינגהאם  מכללת מלאברן  טריניטי קולג'  אוניברסיטת לונדון 
 מנחה לדוקטורט:  ג'יי ג'יי תומסון 
 מוסדות:  אוניברסיטת ברמינגהאם (1903)  אוניברסיטת אוקספורד 
 פרסים והוקרה:  פרס נובל לכימיה (1922)  עמית החברה המלכותית (1921)  המדליה המלכותית (1938)  פרס ליברסידג' (1932)  פרס ומדליית גאבור (1944)  מדלית ג'ון סקוט (1923)  הרצאת בייקר (1927)  מדליית יוז (1922) 
 תרומות עיקריות
 גילוי איזוטופים למספר גדול של יסודות לא-רדיואקטיביים ועל כלל המספר השלם.
 
פרנסיס ויליאם אסטון (באנגלית: Francis William Aston;‏ 1 בספטמבר 1877 – 20 בנובמבר 1945) היה פיזיקאי וכימאי בריטי יליד ברמינגהאם, חתן פרס נובל לכימיה לשנת 1922, "על גילוי איזוטופים של יסודות לא-רדיואקטיביים רבים בעזרת ספקטרוגרף המסה שלו, ועל הצגת כלל המספר השלם".
בשנת 1903 זכה במלגה לאוניברסיטת בירמינגהם, שם הובילו אותו מחקריו בשפופרות התפרקות חשמלית לגילוי התופעה הידועה בשם "החלל השחור של אסטון". ב-1909 עבר למעבדת קוונדיש בקיימברידג', בעקבות הזמנתו של ג'יי ג'יי תומסון, ועסק בזיהוי האיזוטופים של היסוד ניאון. כשחזר למחקריו אלה לאחר מלחמת העולם הראשונה, השתמש בשיטה של מיקוד אלקטרומגנטי כדי להמציא את ספקטרומטר המסות. בעזרת המצאתו זו הצליח לזהות במהירות 212 מתוך 287 האיזוטופים הקיימים בטבע.
עבודתו בתחום האיזוטופים הובילה אותו לניסוח "כלל המספר השלם", לפיו - "כאשר מסת איזוטופ החמצן מוגדרת [כמספר שלם], המסות של כל שאר האיזוטופים יהיו בקירוב טוב מאוד מספרים שלמים". כלל זה סייע רבות לפיתוח תחום האנרגיה הגרעינית.
אסטון נפטר בשנת 1945, בגיל 68, בקיימברידג' שבבריטניה.
צבי צלמן

| --- | --- |
אין תמונה חופשית
 לידה:  6 ביוני 1912 קפרשט, Sorokskij County, האימפריה הרוסית 
 פטירה:  5 באוקטובר 1972 (בגיל 60) אופה, Bashkir Autonomous Soviet Socialist Republic, ברית המועצות 
 מדינה:  רומניה, ברית המועצות 
 
צבי צלמן (יידיש: צבֿי הערשל צעלמאַן; 1912 קפרשטי - 5 באוקטובר 1972 אופה; בתקופת מגוריו בבשקיריה שמו היה גרגורי מואיסייביץ' צלמן (רוסית: Григорий Моисеевич Цельман)) היה משורר עברי ויידי.
ביוגרפיה

הוא נולד בבסרביה בשטעטל קפרשטי הנמצא לגדות הנחל ראוט (יידיש: רעוועט), להוריו קראו משה וזלאטע צלמן. את חינוכו קיבל בתלמוד תורה. בשנת 1931 הוא החל ללמוד בבית ספר להכנת מורים בצ'רנוביץ, יחד איתו בבית הספר למדו גם יחיאל שרייבמן, אליעזר פודריאצ'יק, מאיר חרץ וברל רויזן. הוא החל לפרסם שירים בעברית עוד בתקופת לימודיו.
לאחר סיום לימודיו הוא עבר להתגורר בבוקרשט שם התיידד עם שרול ברונשטיין ופרסם שירים ביידיש. בסוף שנות ה-30 הוא פרסם 3 קובצי שירים ביידיש בבוקרשט, כמו כן הוא פרסם שירים בעברית בעיתון העולם בברלין.
לאחר הסיפוח הסובייטי של בסרביה ובוקובינה הצפונית הוא חזר לקפרשטי ואז הפסיק לפרסם. עם תחילת מלחמת העולם השנייה הוא גויס לגדוד הנדסה של הצבא האדום, לקראת סוף המלחמה הוא, יחד עם גדודו הועבר לבשקיריה, שם הם עסקו בעבודות שיפוץ.
לאחר המלחמה הוא עבד במפעל ובתחנת דלק באופה. הוא יצא לפנסיה ב-6 ביוני 1972, הוא נפטר ב-5 באוקטובר אותה שנה. הוא אף פעם לא פרסם בתקופת מגוריו בברית המועצות.
חלק מפרסומיו

מאַסקן-קאַראַכאָד, בוקרשט, 1937.
בלוט, בוקרשט, 1939.
ציגײַנער-מאָטיװן, בוקרשט, 1940.
| --- | --- |
בקרת זהויות :  NLI: 987007496270305171  GND: 1216424497  ISNI: 0000 0004 0298 578X  VIAF: 298900157   WorldCat (עם VIAF): 298900157
פרנסיס ח'יאט

פרנסיס (בֵיי) ח'יאט (בערבית: فرنسيس الخياط; נולד ב-1882; מת - ?) היה שופט ערבי נוצרי בבית המשפט העליון בתקופת המנדט הבריטי בארץ ישראל.
למד משפטים בפריז. ב-1920 התמנה לשופט בבית המשפט המחוזי ביפו. ב-1922 התמנה לבית המשפט העליון בירושלים. יצא לגמלאות ב-1944. כיהן גם כשופט בבית הדין העליון של העדה היוונית-קתולית.
נשא בתואר "מפקד"  מסדר האימפריה הבריטית (CBE). ב-1946 מונה לקונסול אל סלוודור בירושלים.
הערות שוליים

↑  פרנסיס אלח'יאט, באתר Al Quds institution for culture and heritage (בערבית)
↑  יעקב שמעוני, ערבי ארץ-ישראל, עמוד 236
↑  טקס הפרישה של פרנסיס כיאט, פלסטיין פוסט, 1 ביוני 1944
↑
אמציה פלד, רחוב כיאט, בתוך "מדריך רחובות חיפה", באתר האינטרנט של עיריית חיפה
↑  The London Gazette, 24 September 1946
ערך זה הוא קצרמרבנושא אישים. אתם מוזמנים לתרום לוויקיפדיה ו.
פריץ גבאואר

פריץ גבאואר (14 ביולי 1906 – 9 באוגוסט 1979) היה פושע נאצי, מפקד ינובסקה.
ביוגרפיה

גבאואר נולד וגדל בברסלאו. משנת 1920 הוא עבד כשוליה של מכונאי עד שנת 1924. בהמשך שנות ה-20 הוא עבד בחברת סימנס ומשנת 1928 בחברת הטלפוניה של שלזיה. בשנת 1930 הוא פוטר בעקבות המשבר הכלכלי העולמי ונותר מובטל עד 1933, אז החל לעבוד שוב אצל סימנס בגלוגוב.
בשנת 1930 הצטרף גבאואר לאס אה ובשנת 1931 הצטרף למפלגה הנאצית ולאס אס. בשנת 1936 הוא עבר לעבוד באס אס מספר חודשים ולאחר מכן הוא עבד בחברת מטוסים ושוב בסימנס בברלין.
בעקבות מבצע ברברוסה הוא הוצב בלבוב החל מאוגוסט 1941 ונהיה מפקד ינובסקה. על אכזריותו העידה ינינה אלטמן:
ובמקום אחר:
מפי הניצולים יוחסה לו האמירה:
לאחר מלחמת העולם השנייה הוא התגורר בדסאו, עבד עבור שלטונות הכיבוש הסובייטי במזרח גרמניה ובשנת 1947 היה לחבר מפלגת האיחוד הסוציאליסטי של גרמניה. בשנת 1960 הוא נבחר להיות מזכיר עיר מגוריו, דסאו. בעקבות זאת, נפתחה חקירה לבדוק את עברו ומפחד תוצאותיה הוא ברח למערב גרמניה. לאחר ששמו עלה במשפט אייכמן, לחצה משטרת ישראל על מערב גרמניה לחפש אחריו. גבאואר נעצר בסוף 1961 והוחזק בכלא בזארבריקן, אך בשנת 1963 שוחרר בערבות, לאחר שהתביעה בזארבריקן קבעה שאין ראיות מספיקות להעמידו לדין. בשנת 1967 בעקבות ביקר בישראל של האחראי על העמדת נאצים לדין נבחן התיק של גבאואר מחדש. משפטו של גבאואר נפתח ב-17 בספטמבר 1970 ובתחילת 1971 הגיעו שלושה שופטים לישראל לשמוע בה עדויות נגד גבאואר.
ב-29 ביוני 1971 הוא נדון למאסר עולם על רצח אסירים בינובסקה. הוא מת באוגוסט 1979.
הערות שוליים

↑  מדי־פיגול - קשרי־פיגול, קול העם, 11 ביולי 1962
↑  ינינה אלטמן, שחרורו של מרצח נאצי, הצופה, 16 ביולי 1963
1 2 3  פושע נאצי ממשמידי יהודי גליציה - שוחרר "בערבות" בטרם החל המשפט, על המשמר, 23 ביוני 1963
↑  יצהר פורטנוי, המצוד על פושעי מלחמה נאציים, למרחב, 12 בדצמבר 1962
↑  מחאה חריפה נגד שיחרור הפושע הנאצי פריץ גבאואר בעצרת לזכר קדושי לבוב, חרות, 6 בספטמבר 1963
↑  ישראל נוימן, יהודק שיתוף הפעולה בין גרמניה וישראל בחיפוש אחר פושעים נאציים, דבר, 19 באפריל 1967
↑  יבואו לגבות עדויות נגד מפקד במחנה־ריכוז בלבוב, על המשמר, 21 בפברואר 1971
| --- | --- |
בקרת זהויות :  GND: 1217073485  VIAF: 1079159941670725440005   WorldCat (עם VIAF): 1079159941670725440005
פרינס אלברט (ססקצ'ואן)

| --- | --- |
דגל פרינס אלברטדגל פרינס אלברט

 מדינה:  קנדה קנדה
 פרובינציה:  ססקצ'ואן ססקצ'ואן
 תאריך ייסוד:  1866 
 שטח:  65.68 קמ"ר
 גובה:  440 מטרים
 אוכלוסייה:  ‏
  ‑ בעיר:  37,756 (2021)
  ‑ צפיפות:  562.7 נפש לקמ"ר (1 ביולי 2019)
 קואורדינטות:  53°12′N 105°45′W﻿ / ﻿53.2°N 105.75°W﻿ / 53.2; -105.75 
 http://www.citypa.ca/
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי פרינס אלברט(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי פרינס אלברט(למפת ססקצ'ואן רגילה) רג'יינה ססקטון אלברטה הטריטוריות הצפון-מערביות נונאווט מניטובה ארצות הבריתפרינס אלברט(למפת ססקצ'ואן מוגדלת) רג'יינה ססקטון אלברטה הטריטוריות הצפון-מערביות נונאווט מניטובה ארצות הבריתפרינס אלברט  he tabBackground:;tabBorder:#aaa;defaultTab:0;
 
פרינס אלברט (באנגלית: Prince Albert) היא עיר בפרובינציית ססקצ'ואן שבקנדה. היא נקראת על שמו של אלברט, נסיך סקסה-קובורג-גותה.
גאוגרפיה

אדמונדסטון נמצאת כ-308 ק"מ מבירת הפרוביציה, רג'יינה וכ-2,276 ק"מ מבירת קנדה, אוטווה.
תנועה ותחבורה

אדמונדסטון נמצאת ליד הכבישים 2‏, 3‏, 55 ו-302. בנוסף, שדה התעופה פרינס אלברט (אנ') נמצא בסמוך לעיר.
הערות שוליים

1 2  Saskatchewan (Canada): Province & Major Cities - Population Statistics, Maps, Charts, Weather and Web Information, www.citypopulation.de
1 2  Prince Albert, Google Maps (באנגלית)
| --- | --- |
בקרת זהויות :  NLI: 987007559888005171  GND: 7734274-4  LCCN: n82032086  MusicBrainz: 2f910215-f5c5-415c-a4a1-e61690b4c734  NARA: 10045662  VIAF: 138256327   WorldCat (עם VIAF): 138256327 
ערך זה הוא קצרמרבנושא יישובים בקנדה. אתם מוזמנים לתרום לוויקיפדיה ו.
פרס זיכרון השואה האוסטרי

| --- | --- |
 תיאור:  פרס לקידום זיכרון השואה
 מדינה:  אוסטריה 
 הגוף המעניק:  שירות אוסטרי בחו"ל 
 תקופת הפרס:  2006–הווה (כ־18 שנים) 
 www.hrb.at/ahma/
 
פרס זיכרון השואה האוסטרי (באנגלית: Austrian Holocaust Memorial Award) מוענק על ידי ארגון השירות האוסטרי בחו"ל משנת 2006. הפרס מוענק לאישים אשר תרמו לקידום זיכרון השואה.
רשימת הזוכים

2006: פאן גואנג, סין. פרופסור להיסטוריה באקדמיית שנגחאי למדעי החברה, דיקן המרכז ללימודים יהודיים בשנגחאי, קידם את זיכרון השואה בשפה הסינית.
2007: אלברטו דיינס, ברזיל. עיתונאי, מקימה של ה"קאסה סטפן צוויג", מוזיאון המוקדש לסופר היהודי שטפן צווייג בפטרופוליס, ברזיל.
2008: רוברט הבראס, צרפת. אחד מששת השורדים היחידים מהטבח שביצעו הנאצים בעיירה אורדור-סור-גלאן שבצרפת. עוסק בחינוך והרצאות בנוגע לשואה ולמלחמת העולם השנייה.
2009: ג'יי אמ. איפסון, ארצות הברית. איפסון היא ניצולת שואה מליטא, שגורשה לגטו קובנה בגיל שש. מייסדת מוזיאון השואה בווירג'יניה.
2010: אווה מרקס, אוסטרליה. ניצולת שואה, במקור מאוסטריה. חיברה ספר בשם A Patchwork Life אודות סיפור חייה, ומרצה אודות השואה. מתנדבת במשך 17 שנים במוזיאון השואה היהודי ומרכז המחקר במלבורן.
2011: המרכז היהודי באושוויץ, אושוויינצ'ים, פולין
2012: לאדיסלאוס לוב, ברייטון, אנגליה
2013: הוגו הולנריינר, אינגולשטאט, גרמניה
2014: מָרְגֶר וסטרמן, ניצול שואה, היסטוריון, מייסד מוזיאון יהודים בלטביה, ריגה, לטביה
2015: אריקה רוזנברג, סופרת ועיתונאית, בואנוס איירס, ארגנטינה
2016: ג'ורג'יו פראסינטי, פרדאפיו (פורלי), איטליה
פרמפייס

| --- | --- |

 סוגה:  סיטקום דרמה קומית
 יוצרים:  כריס רדי
 כותבים:  כריס רדי
 בימוי:  דן זף (עונה 1) מישה מנסון-סמית' (עונה 2) נטלי ביילי (עונה 3)
 שחקנים:  סקרלט אליס ג'ונסון שון מייקל וירי
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  3
 מספר פרקים:  19
 הפקה
 מפיק:  לוסי רובינסון
 חברת הפקה:  Little Comet
 הפצה:  הולו 
 אתר צילומים:  אדינבורו, סקוטלנד
 אורך פרק:  30 דקות 60 דקות (פרק ספיישל)
 שידור
 רשת שידור:  BBC Three
 רשת שידור בישראל:  BBC Entertainment
 תקופת שידור מקורית:  23 בפברואר 2012 – 25 במרץ 2014
 קישורים חיצוניים
 דף התוכנית ב-IMDb
 
פרמפייס (באנגלית: Pramface) היא סדרת דרמה קומית של ערוץ BBC Three בכיכובם של סקרלט אליס ג'ונסון ושון מייקל וירי. את הסדרה כתב כריס רדי. העונה הראשונה הכוללת שישה פרקים בני חצי שעה שודרה לראשונה ב-23 בפברואר 2012. העונה השנייה, שהוזמנה על ידי ה-BBC עוד לפני שידור הסדרה, שודרה החל מ-8 בינואר 2018 עם פרק ראשון ספיישל באורך שעה, ושישה פרקים בני חצי שעה. העונה השלישית שודרה החל מ-25 בפברואר 2014, עם פרק כפול לסיום הסדרה. באוגוסט 2014 פורסם שלא הוזמנה עונה רביעית לסדרה.
תקציר עלילה

ג'יימי, מייק ובת' הם חברים טובים שיוצאים לחגוג במסיבה את סיום בחינות הבגרות שלהם (GCSE) . לורה בת ה-18, בעידודה של חברתה הטובה דניאל, מפירה את הוראות הוריה שאסרו עליה לצאת מהבית, והולכת לאותה מסיבה. גם ג'יימי וגם לורה נחושים לבלות היטב. במהלך המסיבה הם נפגשים כששניהם שיכורים ומקיימים יחסי מין. למחרת ג'יימי כותב פתק ללורה ובו מספר הטלפון שלו. שבועות אחדים אחר כך לורה מגלה שהיא בהיריון, ושג'יימי הוא רק בן 16. הם עומדים להתחיל את חייהם אבל לא כפי שציפו שיקרה.
העונה הראשונה עוקבת אחרי חייהם של שני הצעירים, בני משפחותיהם וחבריהם, וכיצד עם מתמודדים עם ההורות הממשמשת ובאה והקשיים של ההיריון. העונה השנייה עוקבת אחר ההתמודדות שלהם בגידול התינוקת החדשה, אמילי.
הפקה

הסדרה צולמה באדינבורו שבסקוטלנד, באתרים שכללו את הפרוור The Grange, ובכנסיית הרובע קורסטורפין.
צוות השחקנים

סקרלט אליס ג'ונסון – לורה דרבישייר
שון מייקל וירי – ג'יימי פרינס
דילן אדוארדס – מייק פנטון
יסמין פייג' – בת' מיטשל
אמר קני – דניאל ריבס
בן קרומפטון – קית' פרייס
ברונה גלאגר – סנדרה פרייס
אנגוס דייטון – אלן דרבישייר
אנה צ'נסלור – ג'נט דרבישייר
פרקים

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון |
| --- | --- | --- | --- | --- | --- |
|  | 1 | 6 | 6 | 23 בפברואר 2012 | 29 במרץ 2012 |
|  | 2 | 7 | 7 | 19 ביולי 2013 | 30 באוגוסט 2013 |
|  | 3 | 6 | 6 | 25 בפברואר 2014 | 25 במרץ 2014 |
הערות שוליים

1 2  "The Pramface Baby Daddy - An Interview With Chris Reddy". Channel Hopping. נבדק ב-25 בינואר 2015. {{cite web}}:  (עזרה)
↑  "'Him & Her', new show 'Pramface' renewed by BBC Three". Digital Spy. נבדק ב-25 בינואר 2015. {{cite web}}:  (עזרה)
↑  "There won't be a 4th series". twitter.com. נבדק ב-14 בספטמבר 2014. {{cite web}}:  (עזרה)
↑  "Pramface". BBC Media. נבדק ב-17 בפברואר 2012. {{cite web}}:  (עזרה)
↑  "Edinburgh to be backdrop for new BBC comedy series". scotsman.com. נבדק ב-25 בינואר 2015. {{cite web}}:  (עזרה)
↑  "Corstorphine Old Parish - Old Parish Church on TV". corstorphineoldparish.org.uk. אורכב מ-המקור ב-2018-11-12. נבדק ב-25 בינואר 2015. {{cite web}}:  (עזרה)
כנסיית רובע קורסטורפין באדינבורו
פורמט פלייאוף

ישנם מספר פורמטים המשמשים בתחרויות (בעיקר בספורט) לקביעת אלוף. חלק מהנפוצות ביותר הן הדחה יחידה (נוק-אאוט), סדרות הטוב מ- וסדרת נקודות מצטברות.
הדחה יחידה

בטורניר הדחה יחידה (נוקאאוט) המשתתפים משחקים משחק אחד, כאשר מי שמפסיד מודח מהטורניר. הפורמט נפוץ בעיקר בספורט יחידני, למשל טניס. במרבית טורנירי הטניס המשתתפים מוגרלים למשחק אחד, שבו המנצח עולה לשלב הבא והמפסיד מודח. בדרך כל החלוקה היא לפי הדירוג בעונה הסדירה: מקום 1 נגד 8, 2 נגד 7 וכו', או 1 נגד 16, 2 נגד 15, כך שסכום מיקומי הקבוצות בכל מפגש הוא מספר הקבוצות המשתתפות בטורניר + 1. בטורנירי הנוקאאוט לקבוצה הפחות טובה יש יותר סיכוי לעלות. למשל, אם הסיכוי של קבוצה א' לנצח את קבוצה ב' במשחק אחד הוא 30%, בשני משחקים הוא יהיה 9% ובשלושה הוא יעמוד על 2.7%. בכמה טורנירי נוקאאוט יש משחקי מיקום, משחקים בודדים הקובעים באיזה מיקום ידורגו המשתתפים בסיום הטורניר. ברוב המקרים קיים רק משחק על המקום השלישי או מדליית הארד, למשל במשחקים האולימפיים, אך בטורניר גביע הטוטו למשל, קיימים משחקי מיקום לכל הקבוצות המשתתפות. לפעמים, למשל בטורנירי ג'ודו, מתקיים בית ניחומים - המפסידים ברבעי הגמר מקיימים משחקים בודדים, כשזוכה בית הניחומים מתמודד נגד המפסיד בקרב על מדליית הארד.
הדחה יחידה > בטורנירי ספורט גדולים

טורנירי נוקאאוט מתקיימים כמעט בכל טורנירי הטניס, למשל אליפות וימבלדון או אליפות צרפת הפתוחה. גם בג'ודו ובשאר אמנויות הלחימה התחרותיות מתקיים נוקאאוט, אך עם בית ניחומים. גם בטורנירים קבוצתיים באולימפיאדה, למשל טורניר הכדורגל האולימפי, מתקיים משחק בודד. מבין ארבע הליגות המקצועניות בצפון אמריקה, רק ב-NFL מתקיימת שיטת הנוקאאוט. בטורניר אליפות המכללות בכדורסל בארצות הברית מתקיימת השיטה הזאת, וגם בטורניר ה-TBT. ברוב טורנירי הגביע משמשת שיטה זו, וכמו כן בשיטות של פיינל פור. לרוב בין המפסידות בחצאי הגמר נערך משחק על המקום השלישי.
גביע העולם בכדורגל, גביע העולם בכדורסל, אליפות אירופה בכדורגל ואליפות אירופה בכדורסל משתמשים גם הם בפורמט לאחר שלב הבתים.
הדחה יחידה > דוגמה

טורניר הכדורגל באולימפיאדת טוקיו (2020):
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר |  |  | חצי הגמר | חצי הגמר |  |  | גמר | גמר |
 
|   |   |   |  |  |  |  |  |  |  |  |
|   |   |   |  |  |  |  |  |  |  |  |
|   |  יפן | 0 (4) |  |  |  |  |  |  |  |  |
|   |  יפן | 0 (4) |  |  |   |   |  |  |  |  |
|   |  ניו זילנד | 0 (2)  |  |  |   |   |  |  |  |  |
|   |  ניו זילנד | 0 (2)  |  |  |  יפן | 0 |  |  |  |  |
|   |   |   |  |  |  יפן | 0 |  |  |  |  |
|   |   |   |  |  |  ספרד | 1  |  |  |  |  |
|   |  ספרד | 5 |  |  |  ספרד | 1  |  |  |  |  |
|   |  ספרד | 5 |  |  |  |  |  |  |   |   |
|   |  חוף השנהב | 2  |  |  |  |  |  |  |   |   |
|   |  חוף השנהב | 2  |  |  |  |  |  |  |  ספרד | 1 |
|   |   |   |  |  |  |  |  |  |  ספרד | 1 |
|   |   |   |  |  |  |  |  |  |  ברזיל | 2  |
|   |  קוריאה הדרומית | 3 |  |  |  |  |  |  |  ברזיל | 2  |
|   |  קוריאה הדרומית | 3 |  |  |   |   |  |  |  |  |
|   |  מקסיקו | 6  |  |  |   |   |  |  |  |  |
|   |  מקסיקו | 6  |  |  |  מקסיקו | 0 (1) |  |  |  |  |
|   |   |   |  |  |  מקסיקו | 0 (1) |  |  |  |  |
|   |   |   |  |  |  ברזיל | 0 (4)  |  |  | מקום שלישי | מקום שלישי |
|   |  ברזיל | 1 |  |  |  ברזיל | 0 (4)  |  |  | מקום שלישי | מקום שלישי |
|   |  ברזיל | 1 |  |  |  |  |  |  |   |   |
|   |  מצרים | 0  |  |  |  |  |  |  |   |   |
|   |  מצרים | 0  |  |  |  |  |  |  |  יפן | 1 |
|   |  |  |  |  |  |  |  |  |  יפן | 1 |
|   |  |  |  |  |  |  |  |  |  מקסיקו | 3  |
|   |  |  |  |  |  |  |  |  |  מקסיקו | 3  |
הדחה כפולה

בפורמט ההדחה הכפולה משתתף מודח מהטורניר לאחר שהפסיד שני משחקים. צורת לוח הזמנים המדויקת תשתנה בהתאם למספר הקבוצות בטורניר. שיטה זו אינה נפוצה עיקר מכיוון שהיא מסובכת מאוד להבנה.
הדחה כפולה > בטורנירי ספורט גדולים

הטורניר המשמעותי היחיד עד כה שבו הונהגה הדחה כפולה הוא טורניר הבייסבול באולימפיאדת טוקיו (2020).
הדחה כפולה > דוגמה

טורניר הבייסבול באולימפיאדת טוקיו (2020):
סדרות "הטוב מ-"

פורמטי "הטוב מ-" דומים לפורמט ההדחה היחידה, אבל משוחקים בה מספר אי זוגי גדול מאחד של משחקים (3,5,7 וכן הלאה). המנצחת בסדרה היא הקבוצה שזכתה ברוב המשחקים שהוקצו לזכייה ב"סדרה". אם מתחרה הבטיח את הניצחון ברוב המשחקים, שאר המשחקים אינם משוחקים. למשל, אם בסדרת הטוב מ-5 הגיעה קבוצה ל-3 ניצחונות, הסדרה לא ממשיכה. בפורמטי "הטוב מ-" לקבוצה הטובה יותר יש סיכוי גדול יותר לנצח מאשר בהדחה יחידה, וככל שמספר המשחקים עולה כך הסיכוי לניצחון הפייבוריטית עולה. למשל, אם לקבוצה א' יש סיכוי של 70% לנצח את קבוצה ב' במשחק בודד, הסיכוי שלה לנצח בסדרת הטוב מ-3 הוא 78.4% ובסדרת הטוב מ-5 הוא יעמוד על 87.4%.
כאשר יש שוויון בסדרות הטוב מ- (כל קבוצה ניצחה את אותו מספר משחקים), לפעמים אומרים ש"הסדרה הופכת לסדרת הטוב מ-(מספר המשחקים שנותר)". למשל, אם בסדרת הטוב מ-7 התוצאה היא 2–2, ניתן לכנות את הסדרה כסדרת הטוב מ-3, כלומר הקבוצה הראשונה שתנצח בשניים מהמשחקים הבאים עולה.
סדרות "הטוב מ-" > סדרת הטוב מ-3

סדרת הטוב מ-3 היא תחרות בה קבוצה אחת חייבת לנצח שני משחקים, שהם רוב המשחקים, כדי לנצח את הסדרה. אם קבוצה אחת מנצחת את שני המשחקים הראשונים, משחק 3 לא משוחק. לרוב בסדרות אלה הקבוצה המדורגת גבוה יותר פותחת את הסדרה בבית, לאחר מכן מארחת הקבוצה המדורגת נמוך ואם יש צורך, את משחק 3 מאחרת הקבוצה המדורגת גבוה.
סדרות "הטוב מ-" > סדרת הטוב מ-3 > בטורנירי ספורט גדולים

סדרת הטוב מ-3 שימשה את ליגת העל בכדורסל בעונת 2020/2021, וב-2019/2020 שימשה השיטה רק ברבע הגמר, כשחצי הגמר והגמר נערכו בשיטת הדחה יחידה.
סדרות "הטוב מ-" > סדרת הטוב מ-3 > דוגמה

פלייאוף עונת 2020/2021 בליגת העל בכדורסל:
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| מכבי תל אביב | 2–0 | הפועל באר שבע | 67–56 | 93–92 |  |
| הפועל חולון | 2–1 | עירוני נס ציונה | 92–90 | 75–86 | 85–76 |
| הפועל גלבוע גליל | 2–0 | הפועל ירושלים | 85–58 | 91–89 |  |
| הפועל אילת | 2–0 | הפועל חיפה | 84–80 | 98–87 |  |
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| מכבי תל אביב | 2–0 | הפועל אילת | 88–72 | 80–79 |  |
| הפועל חולון | 0–2 | הפועל גלבוע גליל | 72–74 | 63–78 |  |
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| מכבי תל אביב | 2–1 | הפועל גלבוע גליל | 83–74 | 76–81 | 73–67 |
סדרות "הטוב מ-" > סדרת הטוב מ-5

סדרת הטוב מ-5 היא תחרות בה קבוצה אחת חייבת לנצח שלושה משחקים, שהם רוב המשחקים, כדי לנצח את הסדרה. אם קבוצה אחת מנצחת שלושה משחקים, המשחקים הבאים לא משוחקים. לרוב בסדרות אלה הקבוצה המדורגת גבוה יותר פותחת את הסדרה בבית, לאחר מכן מארחת הקבוצה המדורגת נמוך וכך הלאה, כך שבמקרה הצורך את משחק 5 המכריע מאחרת הקבוצה המדורגת גבוה.